థామస్ డ్రాకా

థామస్ జాక్ డ్రాకా (జననం 23 అక్టోబర్ 2000) ఆస్ట్రేలియాలో జన్మించిన ఇటాలియన్ క్రికెటర్, ఆయన ప్రధానంగా బౌలర్‌గా ఇటలీ జాతీయ క్రికెట్ జట్టుకు ఆడుతాడు. ఆయన 2025 జూన్ 9న లక్సెంబర్గ్‌తో జరిగిన మ్యాచ్‌తో తన ట్వంటీ20 అంతర్జాతీయ అరంగేట్రం చేశాడు.

తొలినాళ్ళ జీవితం
థామస్ డ్రాకా 2000 అక్టోబర్ 23న ఆస్ట్రేలియాలోని సిడ్నీలో జన్మించాడు, అక్కడే క్రికెట్ లోకి అడుగుపెట్టి తన టీనేజ్ సంవత్సరాలలో మాజీ ఆస్ట్రేలియా పేసర్ డెన్నిస్ లిల్లీచే మార్గదర్శకత్వం వహించాడు, అయనతో అతను సన్నిహిత బంధాన్ని పంచుకుంటాడు & ప్రేమగా "మామ" అని పిలుస్తాడు.  

ఆయన తన క్రికెట్ కెరీర్‌ను ఏడేళ్ల వయసులో సిడ్నీలోని బ్లాక్‌టౌన్ గ్రేడ్ క్రికెట్ క్లబ్ తరపున ఆడుతూ ప్రారంభించాడు. అయితే ఆ తరువాత తన అవకాశాలను మెరుగుపరుచుకోవడానికి, తన అభివృద్ధిని కొనసాగించడానికి దక్షిణ ఆస్ట్రేలియాకు వెళ్లాడు. 

ఆయన 2021లో యునైటెడ్ కింగ్‌డమ్‌కు వెళ్లాడు, అతను ప్రస్తుతం ఎక్సెటర్ విశ్వవిద్యాలయంలో శిక్షణ పొందుతున్నాడు, మార్కెటింగ్ & వ్యాపార నిర్వహణలో కోర్సును కూడా అభ్యసిస్తున్నాడు. 

ఫ్రాంచైజ్ క్రికెట్ కెరీర్
డ్రాకా ప్రపంచవ్యాప్తంగా అనేక లీగ్‌లలో భాగంగా ఉన్నాడు. ఆయన 2024లో తన మొదటి ఫ్రాంచైజ్ ఒప్పందాన్ని కుదుర్చుకున్నాడు, 2024 గ్లోబల్ టీ20 కెనడాలో బ్రాంప్టన్ వోల్వ్స్ తరపున గాయం స్థానంలో చేర్చబడ్డాడు. ఆయన ఆ సీజన్‌ను జట్టు తరపున మొత్తం 11 వికెట్లు తీసి అత్యధిక వికెట్లు తీసిన బౌలర్‌గా నిలిచాడు.

ఆయన 2024లో ఇండియన్ ప్రీమియర్ లీగ్ వేలానికి నమోదు చేసుకోవడం ద్వారా ముఖ్యాంశాలలో నిలిచాడు. అయితే, అతను షార్ట్‌లిస్ట్ చేయబడలేదు.

ఆయన 2025లో ఎంఐ ఎమిరేట్స్ 2025 ఇంటర్నేషనల్ లీగ్ టీ20కి ఎంపిక చేసింది. 

ఆయన 2025 నేపాల్ ప్రీమియర్ లీగ్ సమయంలో లుంబిని లయన్స్ జట్టులో కూడా ఉన్నాడు, కానీ ఆ సీజన్‌లో ఒక్క వికెట్ కూడా తీయలేకపోయాడు. 

అంతర్జాతీయ కెరీర్
థామస్ డ్రాకా ఇటలీలో జన్మించిన తన తల్లి ద్వారా ఇటలీకి ప్రాతినిధ్యం వహించడానికి అర్హత పొందాడు. ఆయన జూన్ 2025లో 2024 పురుషుల టీ20 ప్రపంచ కప్ యూరప్ సబ్-రీజినల్ క్వాలిఫైయర్ ఎ సమయంలో ఇటలీ జాతీయ క్రికెట్ జట్టు తరపున అరంగేట్రం చేశాడు. ఆయన ఐల్ ఆఫ్ మ్యాన్‌పై 3/9 అత్యుత్తమ గణాంకాలతో సహా 8 వికెట్లతో జట్టు తరపున రెండవ అత్యధిక వికెట్లు తీసిన బౌలర్‌గా నిలిచాడు.

ఆయన ఆగస్టు 2025లో 2026 ఐసీసీ పురుషుల టీ20 ప్రపంచ కప్‌కు అర్హత సాధించిన చారిత్రాత్మక ఇటాలియన్ జట్టులో చోటు దక్కించుకున్నాడు. ఈ అర్హత సాధించిన తర్వాత జనవరి 2026లో ప్రపంచ కప్ కోసం ఇటలీ జట్టులో చోటు దక్కించుకున్నాడు.
మూలాలు

వర్గం:1993 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇటలీ టీ20 క్రికెట్ క్రీడాకారులు